
RICARDO  CLEMENTI  HEADINGTON, 

AEMIGEEO, 
NOSOCOMII  LONDINENSIS  CHIEUEGO, 
ANATOMIjE,  physiologle,  et  chikubgije,  PKJELECTOEI. 

Tua  consilia,  solatia,  et  hortamenta,  Amice  unice, 
unice  dilecte,  rebus  quondam  dubiis  ?ne,  ah  nimis  anxium,  sed 
mentem  recti  consciam,  nullaque  pallescentem  cidpa,  qidbus  ab- 
sentibus  vce  solum  miseris,  illcesum  inimicorum  telis  eripuerunt. 
Tria  Tecum  vitai  lustra  arctissime  consociattis  exegi,  et  rebus 
duris  nova  moliri  coactum  me  pene  confecit  a  Te  dissociandi  ne- 
cessitas,  sed  manet  semperque  manebit  Tui  caritas,  adhucque 
duro  spe  Tecum  mutuis  officiis  multos  exigendi  annos.  Hwc 
pauca  e  corde  intimo  prafans  Tibi  do,  dico,  consecroque  hoc  ten- 
tamen  inaugurale,  iimore  abjecto,  vitiis  quamvis  midtis  abundcl 
etjudicis  peritissimi  oculis  objicialur,  perbene  tamen  sciens  quarn 
multis  veniam  dabit  Amicus. 

H.  T.  Frampton  Auctore. 


Tnter  raorbos  Chirurgia  hodierna  illustratos 
eminet  Aneurisma  ;  hoc  sane  vere  dici  potest, 
si  vel  naturae  ejus  explicationem  vel  medelam 
spectemus.  Doctor  Nichols  et  Archichirurgus 
Wiseman  jam  olim  quasi  germen  severunt 
Aneurismatis  naturam  explicandi,  sed  aliis  eo- 
rum  temporibus  neglectum  nihil  profuit.  Re- 
centiore  memoria  Johannes  Bell  et  Pro- 
fessor  Scarpa  fusius  naturam  ejus  ante  ocu- 
los  posuerunt.  Quod  spectat  medelam,  inter 
primos  extitit  Johannes  Hunter,  vir  et  inge- 
nio  et  consilio  praestantissimus,  inter  illius  pos- 
teros,  Freer,  Maunoir,  Abernethy,' et  nulli 

secundus  Astley  Cooper,  eandem  provexe- 
runt.  Confitendum  est  his  viam  non  solum  pa- 
tefactam,  sed  pene  tritam  fuisse  ;  praelectionibus 
autem  quas  per  sedecim  annos  edidi,  sedulo  in- 
ter  alios  eum  perscrutatus  sum  morbum,  ut  vera 
discipulis  monerem  ;  et  mihi  saepe  contigit  au- 
topsia  propria  ad  incudem  reddere  eorum  sen- 
tentias.  Quapropter  mihi  pensitanti  Thesin 
inauguralem  pro  Gradu  Doctoris  statutum  est 
Aneurisma  ut  exemplar  in  medio  proferre  Pro- 
fessoribus  hujus,  meae  si  palmam  meruerim  Al- 
mae  Matris,  Academiae,  ut  si  non  alio,  saltem  ar- 
gumenta  cumulando  naturam  ejus  explicarem. 
Presse  autem  tractare  necesse  est,  ut  coram  ju- 
dicibus  omni  doctrina  imbutis  et  quorum  de 
pectoribus  plenis  omne  supervacuum  manabit. 

Aneurisma  apparet  sub  speciem  tumoris  va- 
iix  magnitudinis,  plus  minusve  circumscripti, 
aliquando  sed  raro  omnino  dirlusi,  plerumque 
superpositi,  semper  vicini  arteriae  fere  magna? 
trunco,  manui  digitisve  comprimentibus  ictus 
pulsatilis  sensum  imprimentis,  cordis  et  arteria- 
rum  pulsu  synchroni,  appresso  autem,  si  locus 
datus  sit,  arteriae  trunco  inter  cor  et  tumorem 

extincti,  appressione  ablata  statim  redeuntis. 
Tumor,  non  nisi  raro  et  advectiore  progressu, 
plus  minusve  manifeste  fluctuat,  compressus  mi- 
nuitur,  compressione  liberatus  rursus  paulatim 
grandescit,  sed  ut  ictus  pulsatilis,  sic  etiam  ne 
rursus  grandescat  ab  appresso  arteriae  trunco, 
impeditur  :  augescit  interdum  gradatim,  alias 
cito,  nonnunquam  intervallis  plus  minusve  lon- 
gis  interpositis  sine  adjectione,  et  tunc  subito 
post  nisum  quemdam  insolitum  auctus. 

Diagnosis. — Aneurisma,  praesertim  in  statu 
advectiore  et  in  arteriis  tertii  generis  vel  minoris, 
pro  apostemate  censeri  potest ;  casus  historia, 
phlogosis  praeeuntis  vacatione  fere  dignotum, 
sed  non  semper  facilis,  et  aliquando  in  obscuro 
latebit  diagnosis,  ni  animus  dijudicantis  symp- 
tomatis  supradictis  maxime  attentus  detur.  Pro 
tumore  arterias  magnae  vicino  vel  superposito 
habeatur  Aneurisma  ;  sic  glandula  lymphatica 
aucta  et  praesertim  in  apostema  abiens,  glandula 
dicta  thyroidea  intumescens,  pro  Aneurismati- 
bus  decretae  fuerunt,  sed  raro  et  non  nisi  impe- 
ritis. 

De 

De  causis  et  remotis  et  proximis  post  Aneu- 
rismatis  sectionis  descriptionem  melius  dissere- 
mus,  ad  quam  nunc  animum  adhibebo. 

Aneurismatis  post  mortem  sectio  anatomica 
monstrat  saccum  laminis  sanguinis  coacti  imple- 
tum,  extimis  solidioribus  et  glutine,  intimis  mi- 
nus  concretis  et  cruore  constantibus  5  aliquando 
cruorem  continentem,  Inter  sacci  et  arterise 
vicinae  cava  semper  patet  via  ab  alio  ad  alium 
ducens,  speciem  oris  variae  magnitudinis,  ple- 
rumque  arteriae  et  sacci  parietes  dilucide  dis- 
cernentis,  inter  quos  aliter  sed  raro  vix  dignos- 
cendum  est.  Saccus  arteriae  vicinae  superponi- 
tur,  nunquam  eam  cingit.  Quod  spectat  arte- 
riam,  saccum  juxta  praeteriens  omnino  immu- 
tata,  lumine  praeter  naturam  excepto,  sacci  ca- 
vum  adeunte,  apparet ;  interdum  ejus  parietes 
crassiores,  vi  resiliendi  naturali  perdita,  et  etiam 
osseis  squamis  facie  interna  obductis,  (squamee 
hae  osseae  omnino  abhorrent  ab  ea  in  os  conver» 
sione  quae  membrorum  arteriis  aetate  provec- 
tiore  supervenit,  vere  morbosae  sunt,  ea  autem 
conversio  senio  pendens  non  nisi  sit  senium 
morbus  morbosa  vere  haberi  debet),  et  vi  resi- 

liendi  perdita  arteriae  alveus  generatim  dilata- 
tus  est.   Arteriae  parietes  sacco  adjunctae,  inter- 
dum  compressae,  retroversae  et  complanatae,  sac- 
ci  parietibus  discerni  nequiunt,  et  re  sic  ha- 
bente,  lumina  duo,  aliud  ab  arteria  cordi  pro- 
xima  ad  sacci  cavum  adiens,  aliud  ab  sacci  cavo 
ad  arteriam  corde  remotam  abiens,  apparent. 
Quibusdam  in  arteriae  magnae  (aortae)  aneuris- 
matibus,  septum  haud  diaphragmati  absimile, 
inter  arteriam  dilatatam  et  saccum  os  per  qnod 
coeunt  cingens  videndum  est.    Sacci  parietes 
indagati,  a  vagina  arteriarum  cellulosa,  muscu- 
lis,  ossibus,  fasciis,  cute,  visceribus  vicinis,  prout 
situm  et  plus  minusve  provectum  sit,  fabricati 
reperientur.    Tunicam  mediam  fibrosam,  exti- 
mam  cellulosam  vel  potius  filamentosam,  aneu- 
rismatis  parvi  nascentis,  sed  nunquam  intimam 
sacci  parietes  componere  vidi.    Haec  de  aneu- 
rismatis  fabrica  anatomica  dogmata,  ab  exem- 
plis  quamplurimis  in  cimelio  carissimi  amici 
R.  Headington  collectis,  et  memetipso  qui- 
busdam  sectis,  omnibus  saepe  indagatis,  erui. 
Fatendum  est  minime  abhorrere  ab  iis  in  J. 

Bell, 


6 


DE  ANEUIIISMATE. 


Bell,  Scarpa  et  aliorum  scriptis,  sed  autopsia 
propria  eruta  sunt. 

Causce  Remota.    1.  Pradisponentes. — Arte- 
riae  fabricae  morbosa  conversio,  diruptioni  op- 
portunam  reddens,  in  numero  causarum  praedis- 
ponentium  recte  habetur;  sed  diversa  est,  ut, 
e.  g.  a.  Vis  resiliendi  amissa,  quae  osseis  squamis 
arteriae  faciei  internae  obductis  plerumque  sti- 
patur.     Clarissimus  J.  Hunter  has  squamas 
potius  molimen  virium  vitalium  ad  arteriam  ro- 
borandam,  et  adeo  sequelam  aneurismatis,  cen- 
sebat,  sed  ut  mihi  liquet  omnino  sine  veri  spe- 
cie.    b.  Arteriae  parietes  crassiores  redditi,  per- 
dita  simul  vi  resiliendi.    c.  Secundum  Scarpa 
arteriae  parietum  in  steatoma  conversio  et  dege- 
neratio.    d.  Nulla  interdum  causa  praedisponens 
apparet. 

%  Causce  excitantes. — Omnia  sanguinis  mo- 
tum  praeter  modum  subito  incitatiorem  redden- 
tia  causas  excitantes  adhibeantur,  ut  tussis  con- 
vulsiva,  nisus  violentus,  et  similia.  Aneuris- 
matum  duo  novi  exempla  in  aorta  abominali 
diaphragmati  vicina,  nisibus  violentis  statim  ori- 
entium  \  singulis  sensu  cujusdam  interno  corpore 

subito  disrupti  concomitato.  Alterum  nautae 
velis  legendis  turbine,  alterum  milite  gregario 
supplicio  damnato,  ligato  et  renitenti  superve- 
nerat ;  neutroque  aliter  ac  dirupta  morbosa  fuit 
arteria.  Ictus  aliaeque  injuriae  partibus  arteriis 
magnis  cingentibus  facti  aneurismata  excitant. 
Usus  nimis  et  motus  vehementes  articuli  arteriae 
magnae  vicini  aneurisma  excitare  autumatum 
est,  ut  genuum  in  equorum  praeductoribus  arte- 
ria  poplitea ;  sed  mihi  non  constitit. 

Causa  Proxima. — Causa  proxima  ut  fere  defi- 
nita  est  potius  morbus  quam  ejus  causa ;  sed  de 
ea  ut  scholarum  doctrina  sacrossancta  disserere 
necesse  est.  Hoc  leviter  perstricto,  causa  aneu- 
rismatis  proxima  procul  dubio  mihi,  ut  Scarpa 
aliisque  nunc  plurimis,  constat  arteriae  parietum 
disruptio  vel  laceratio  esse.  Interdum  haec  dis- 
ruptio  omnium  subito  et  semel  facta  est  arteri- 
arum  tunicarum  ;  alias  intimae  solum  initio,  et 
tandem  sensim  intervallis  diversis  interpositis 
aliarum,  dilucide  exponens  quomodo  distinctae 
glutinis  laminae  earumque  diversae  species  ori- 
untur.  Arteriae  dilatationem  aneurismati  sym- 
pathicam  concomitare  descriptum  fuit,  sit  ne 

haec 

haec  dilatatio  partim  causa  proxima,  annon  ? 
mihi  non  liquet ;  causam  praedisponentem  au- 
tumo,  sed  nunquam  non  diruptis  arteriae  inti- 
mae  vel  aliis  tunicis  aneurisma  nasci  credo. 

Aneurisniatis  Situs. — Iis  arteris  quae  anfrac- 
tibus  posituve  sanguinis  impetui  incitatiori  ob- 
noxiae  saepius  oriuntur,  ut  e.  g.  aortae  arcu,  arte- 
ria  poplitea,  arteria  subclaviana,  aorta  abdomi- 
nali,  arteria  inguinali,  arteria  carotide,  et  ne 
quid  nimis  arteria  magna  non  est  non  nisi  op- 
portuna,  morboque  praenomen  inditum  ab  arte- 
riae  nomine  in  qua  situs  sit  ductum. 

JKtas  et  Sexus. — Quod  spectat  aetatem,  ado- 
lescentes  adultosque  potiusquam  senes ;  sexum, 
viros  prae  fceminis,  invadit  aneurisma. 

Progressus  et  Therapeia. — Ut  de  progressu 
ettherapeia  simpliciter  agatur,  multum  proficiet 
aneurisma  in  duas  distinguere  varietates,  qua- 
rum  unicuique  nomen  prout  sita  sit  indatur, 
videlicet,  Aneurisma  internum  et  externum. 
Aneurisma  designatur  Internum,  quod  arterke 

iti  trunco  corporis  capiteve  internis  nascitur,  et 
nunc  aortae  (thoracicae  et  abdominalis)  iliaca- 
•  rum  communium,  subclavianarum  et  carotidum 
internarum  earumque  ramorum  aneurismatibus 
solum  attribui  queat ;  alia  adeo  omnia  sub  no-« 
mine  Externorum  complectuntur, 

Internum.-^-Ut  aneurismatis  interni  progres- 
sum  therapeiamque  intelligamus,  fingatur  illud 
in  aortae  arcu  positum.  Hoc  concesso,  initio 
aneurisma  vix  aut  ne  vix  quidem  ab  aliis  cor- 
dis  et  sanguinis  circuitum  perturbantibus  mov^ 
bis  dijudicatur,  cor  more  insolito  micare  et 
quasi  palpitare  ciet,  tracheam  et  pulmones 
angens  respirationem  solicitat,  tussim  vel  tussi- 
culam  saepe  provocans,  et  non  raro  cesophagum 
premens  dysphagiam  efficit ;  denique  tumor  ple- 
rumque  externus  iis  jampridem  monitis  signis 
ex  fumo  dat  fulgorem,  et  non  a-mplius  dubitari 
sinit.  Tumore  adaugescente  nunc  primum  par- 
tes  ei  vicinas,  ut  pulmones,  tracheam  thoracisque 
parktes  premitvel  extendft,  vasa  tandem  absor- 
bentia  carpere  incitat.  Plane  quidem  singulare 
et  notatu  dignum  est,  costis  vertebrisque  impli- 
catis,  partes  earum  osse  confictas  facile  et  sem- 

per  vasis  absorbentibus  absumi,  cartilagines  et 
materiem  intervertebralem  nihil  pati.  Pecu- 
liare  hoc  in  eo  constat,  materiem  intervertebra- 
lem  saepe  in  morbo  ea  ipsa  nascente  erosioni,  id 
est  verae  absorptioni  obnoxiam  esse,  vasis  ita- 
que  absorbentibus  ei  non  deficientibus.  Ingra- 
vescit  morbus  et  denique  aegrum  miserum  con- 
ficit,  at  diversis  modis,  e.  g.  subito  sanguinis  pro- 
fusione,  dirupto  sacci  pariete  in  cavo  pericardii, 
in  canale  cesophagi  sanguinis  vomitu,  in  pulmo- 
numvesicujis  aeriis,bronchiisauttracheasanguine 
per  tussim  rejecto,  et  suffocato  aegro,  raro  ex- 
terno  corpore  dirupto  tumore  et  externa  sangui- 
nis  profusione.  Horum  singulos  novi  eventus, 
sed  plerumque  protractiore  modo  enecat,  mu- 
nera  vitalium  viscerum  angens  et  praepediens  ae- 
grum  miserum  omni  labore  vel  voluptate  arcet, 
et  tandem  sic  cruciat,  ut  mors  non  solum  non 
optanda  sed  etiam  grate  accepta  fuerit. 

Therapeia. — Sanguinis  motum  quam  minime 

incitatum  efiicere,  imo  cor,  dummodo  micet, 

quam  maxime  debilitare,  manifeste  indicatum 

est,  ut  sanguis  in  cursu  proprio  retineatur,  et  ar- 

teriae  diruptae  reficiendce  copia  facta  sit.  Annos 

intra  paucos  his  indicatis  agendis  de  novo  cona- 
tus  est  Pelletan,  Chirurgus  Nosocomii  Lute- 
tice  cui  nomen  inditum  Hotel  Dieu,  methodo 
medendi  jampridem  a 0 alsalva  instituta,  scili- 
cet  sanguinis  detractione  quam  maxime  larga, 
iterum  identidemque  repetita,  segro  operam  ab- 
negante,  reclinante,  et  ad  prescriptam  victus  ra- 
tionem  degente.  Raris  exemplis  scopum  atti- 
gisse  fertur.  Baec  methodus  nostratibus  medi- 
cis  chirurgisve  ni  fallor  non  experta  fuit,  pro 
minore  nisi  cum  digitalis  usu  conjuncto,  ita  ut 
segrorum  dolores  tantum  leniret,  vel  saltem 
Averni  descensum  minus  asperum  redderet. 

Aneurisma  externum. — Rebus  dubiis,  quibus 
subveniendis  vix  et  ne  vix  quidem  nos  penes  est, 
lubenter  animum  ad  eam  morbi  speciem  verti- 
mus,  cui  occurrendas  non  magis  enitet  consilium 
quam  exequendi  audentia  %  nunc  aneurisma  ex- 
ternum  cognoscendum,  quo  intelligendum  arte- 
rise  magnse  plerumque  amplioris  membri  cujus- 
libet  et  aliarum  quarundam  aneurisma  posthac 
paucis  seorsum  disserendum.  Interni  aneuris- 
matis  instar  natum,  interni  ni  impeditum  instar 
exiturum,  sicut  raris  indicatum  fuit  exemplis. 

Tumor 

Tumor  nisu  violento  ictuve  subito  proveniens, 
plus  minusve  rapide  crescens,  jam  ab  initio  visu 
tactuve  manifestus,  signis  omnibus  jampridem 
monitis  praeditus,  telam  cellulosam,  fasciam,  mus- 
culos,  subindeque  cutem  parietibus  invicem  con- 
nectens,  et  demum  ad  externum  viam  ei  pate- 
facientibus  vasis  absorbentibus,  sanguinis  pro- 
fusione,  ni  occursum  fuerit  cita  veniret  mors. 
-Exemplis  admodum  paucis  in  meliorem  abiit 
partem  inorbus,  arteriae  canale  clauso,  ne  ulte- 
rius  progrediatur  impeditum,  sub  vasorum  ab- 
sorbentium  vim  sensim  evanescente  tumore  as- 
ger  integer  evenit.  Quomodo  fiat  arteriee  ca- 
nalis  clausus  monuit  Hodgson,  sanguine  con- 
gesto  diversis  modis  arteriam  comprimente  ;  ut 
mihi  abs  re  fuerit  plura  de  eo  .disserere,  pauc.a 
tantum  citabo  exempla,  ex.  opere  cui  nomen  in- 
ditum,  "  Transactions  of  a  Society  for  the  Im- 
provement  of  Medical  and  Surgical  Knowledge.," 
descripta,  ut  e.  g.  carotum  canalis  clausi  exem- 
plum,  et  verisimiliter  olim  earum  aneurismatis 
a  Doctore  Baillie,  arterias  popliteae  a  Wilson, 
arteriae  femoralis  ab  Everardo  Home,  Archi- 
chirurgo  et  Baronettp.    Quodam  in  exemplo, 

eo 

eo  nempe  a  Wilson  exhibito,  supervenit  spha- 
celus  tumoris  parietibus  eique  externis  cingen- 
tibus  partibus,  sed  sine  sanguinis  ut  anxie  ex- 
pectata  profusione,  proculdubio  impedita  eodem 
.quo  evenit  modo  in  gangraena  sphacelove  aliter 
nascentibus.  Exemplum  fama  accepi  aneuris- 
matis  poplitei  in  Nosocomio  Londinensi  A.  D. 
1815,  in  quo  ruptus  sacci  paries  priusquam  cu- 
tem  pervenerit,  et  sanguinis  idcirco  per  telae  cel- 
lulosae  cellas  difFusi,  quo  autem  rerum  exitu  ob- 
litus  sum. 

Aneurisma  traumaticwn. — Arteria  magna  cul- 
tro  vel  quovis  instrumento  ab  externo  icta  ple- 
rumque  sanguinem  ita  copiose  effundit,  ut  ma- 
nifeste  ligaminibus  deligari  exigit,  ne  afiiictum 
-exinaniat  et  ad  mortem  ducat.  Subinde  autem 
si  mucrone  aliquo  puncto  fuerit  vulnere  ex- 
terno  parvo,  vel  si  tentetur  sanguinem  reprimere 
•vulneris  oras  comprimendo  et  coarctando,  vul- 
nus  externum  agglutinatum  fuerit  arteria  icta 
vulnere  reserato  perstante,  et  sanguinem  in  vi- 
cinas  partes  effundente.  Sanguis  effusus  fere 
saccum  sibi  efficit  a  vagina  cellulosa,  tela  cellu- 

DE  ANEURISMATJ;. 


]osa,  et  vicinis  partibus  compressis,  tumoris  ad- 
augescentis,  pulsantis,  fluctuantis,  adinstar  aneu- 
rismatis,  speciem  prsebet.  Exinde  aneurismati 
quam  simillimus  est  rnorbus,  et  in  progressu  et 
in  medendi  consilio,  quod  ei  est,  nisi  perraro, 
adhibendum.  Quamplurimis  Aneurisma  Spu- 
rium  vocatur,  sed  mihi  magis  liquet  Aneurisma- 
tis  Traumatici  ei  indere  nomen,  ut  e  quo  pendeat 
commonstrans.  Aneurismatis  sic  si  fas  sit  vo- 
cati  Traumatici  exemplum  accepi  multis  jam 
annis  praeteritis  in  ancone  accidentis,  in  quo 
sanguis  effusus  poros  telae  cellulosae  permeavit, 
membrum  totum  magnopere  tumefactum  red- 
dentis,  sed  denique  recedente  ecchymose  et  asgro 
integro  eveniente.  Non  proculdubio  quin  san- 
guis  efFusus  arteriam  ictam  compresserit,  am- 
plius  effundere  obstiterit,  et  vel  claudendi  vel 
reficiendi  copiam  dederit» 

Therapeia. — Consilium  aneurismatis  exter- 
ni  medendi  plane  in  hoc  positum  est,  eo  vim 
sanguinis  impellentis  diminuere,  quo  ne  sub- 
inde  ab  arteria  effusus  sit,  et  idcirco  arteriae 
reficiendae  locus  datus  sit.    Hoc  ad  exequen- 

dum 


DE  ANEURISMATE.  15 

dum  diversis  quaiiquam  methodis  eadem  fere 
ratione  actum  est,  videlicet,  sanguinem  mem- 
brum  alentem  ab  assueta,  impedita,  clausa, 
in  novas  flectendo  vias.    Rebus  sic  se  habenti- 
bus  morbus  exinde  sensim  abibit,  et  aeger  reva- 
Iescet.    Hoc  diversis  dixi  methodis  exequen- 
dum  tentatum  esse,,  scilicet,  fasciis  perite  appli- 
catis  adeo  ut  tumorem  et  arteriam  magnopere,- 
membrum  totum  modice  apprimant,  qua  me- 
dendi  methodo  usi  sunt  Italici  Genga,  Guat- 
tani,  Freer  Anglicanus  *,  et  etiam  exitu  quo- 
dammodo  felice :  etiam  semel  atque  iterum  ar- 
teria  tantum  appressa  procul  a  tumore  idoneo 
apparatu  eodem  agere  consilio  expertum  est,  pa- 
rum  autem  prospere.    Exemplum  hujusce  me- 
.dendi  methodi  in  aneurismate  traumatico  hume- 
rali  ancone  sito,  adhibitae  a  Doctore  Adams  cum 
felicissimo  exitu,  in  aliquo  inter  priores  fascicu- 
los  Bradley  "  Journal."    Has  methodos  nunc 
quidem  antiquavit  operatio  chirurgica  quae  tum 

simplicior 


*  Dr  J.  Thomson's  Lectures  upon  Inflammation,  p.  255- 
Scarpa  on  Aneurism,  translated  by  Wishart.  Freer  on 
a  Gase  of  Inguinal  Aneurism. 

simplicior  tum  certior  est.  Hac  methodo  cog- 
noscenda,  operationis  Hunterianas  imprimis  ra- 
tionem  reddam,  et  pauca  de  ea  superaddam,  qua? 
antea  omnibus  et  etiam  nunc  quibusdam  adhi- 
bita  est  exemplis. 

Operatio   Hunteriana  consistit  in  arteria? 
trunco,  quo  rupto  nascitur  aneurisma,  incidendo 
et  circumeidendo,  eo  quam  minime  lseso,  sed 
tantum  vicinis  parti-bus  dissecto  ut  ligamine  cir- 
cumpKcandi  penes  chirurgum  sit.    Quec  omnia 
sic  procul  ab  aneurismate  efficiuntur,  ut  vul- 
neri  ejusque  sequelis  non  implicitum  sk,  san- 
gninis  autem  ei  aditu  clausOj  subviribus  naturaj 
medicatricibus  redactum  est,  sensimque  evanes- 
cit.    Membrum  sanguine  per  novas  fluente  vias 
alitum  paulatimque  restitutum,inpristinumusum 
redit,  et  src  medendi  consilium  perfectissime  ab- 
solvitur.    His  de  operatione  generatim  praefatis, 
nunc  quaedam  sigillatim  disseram  ad  eam-  recte 
intelligendam  et  feliciter  adhibendam  pertinen- 
tia.    Coram  oculis  omnia  quae  magni  intersunt 
reddemus  si  tempus,  methodum  operandi,  et  de- 
mum  quibus  rationibus  impeditum  expeditumve 
felicem  exitum  aperuerimus. 

Te?npus 

Tempus  ope randi.— Quod  spectat  tempus  ope- 
randi,  usque  ad  recentiorem  memoriam  decre- 
tum  est  differre  operationem  in  morbi  statum 
provectiorem,  omnibus  pene  persuasis  tumorem 
arteriam  premendo  sanguinem  in  ramusculos 
anastomoticos  impellere,  et  eos  patentiores,  idcir- 
coque  ad  membrum  alendum  plus  pollentes  red- 
dere.    Haec  speciem  prae  se  veri  ferentia  redar- 
guit  res  altius  perspecta.    Nam  tumor  ramus- 
culos  anastomoticos  aeque  ac  veterem  arteriam 
premens,  eos  minime  idoneos  ad  membrum  nu- 
triendum,  et  partes  vicinas  sibi  annectens  totum 
morbum  minus  penes  vires  medicatrices  reddet. 
Prima  pro  aneurismate  carotico  operatio  ab  Ast- 
ley  Cooper  adhibita,  aliis  omnibus  secundis 
male  successit,  ob  tumorem  nimis  auctum  laryn- 
gem  tracheamque  prementem  et  eas  phlogose  in- 
ficientem.    Cum  Cooper  sentio  res  aliter  se  ha- 
bituras  esse  si  operatio  citius  adhibita  fuerit. 
Quomodo  nunc  fit,  ut  plurimis  conventum  sit, 
morbo  procul  dubio  signato,  et  aegri  valetudine 
aliter  permittente,  exemplo  adhibendam  opera- 
tionem. 

Methodus  operandi. — Mensae  parcioris  e  reg- 
no  vegetabili  instructae  paucis  ante  diebus  usu, 
et  cathartici  medicamenti  pridie  administratione 
regro  ad  optatam  valetudinem  ducto,  et  tem- 
pore  statuto  toro  recumbente,  ad  operandi  me- 
thodum  animum  attendimus.  Locus  arteriam 
mcidendi  et  circumcidendi  ex  his  tribus  pende- 
bit,  videlicet :  Satis  fuerit  distans  ab  aneurismate, 
ut  hoc  tunc  intactum  et  postea  phlogosi  ejusque 
sequelis  illassum  maneat :  hoc  quam  magni  re- 
fert  indicium  est  aneurisma  inguinale,  quod  ab 
Abernethy  operatione  tractatum  prae  situ  ne- 
cessario  implicatum  et  phlogose  infectum  id- 
circo  male  evenit  *  :  2do,  Ramusculi  quam 
plurimi  superfuerint  ad  membrum  nutriendum. 
Experientia  nunc  docuit  hoc  non  tanti  interesse 
quanti  olim  videbatur :  3tio,  Arteria  sic  fuerit 
sita,  ut  opera  sine  magna  et  paucissimis  vicinis 
partibus  lassis,  ante  oculos  ponenda.  Arteria  in- 
cisa  et  circumcisa  exinde  res  ad  ligamine  cir- 
cumplicandam  spectat,  quo  probe  absolvendo 

refert, 

refert,  ne  rarausculus  prope  enascatur,  sangui- 
nem  ligamini  vicinum  non  coactum  tenens,  quo 
coacto  materies  adhaesiva,  qua  denique  arteria 
claudetur  cum  illa  viva  fiat,  et  ad  munus  ob- 
eundum  pollens,  a  sanguine  impellente  prsemu- 
nitur,  Me  autem  judice  hoc  non  tanti  refer.t, 
quanti  re  non  facile  permittente  magni  pendere 
debemus ;  sed  solum  si  copia  sit,  parum  licet 
prosit,  non  omittendum.  Inter  alia  ad  sanguinis 
profusionem  reprimenda  ligamen  commonefacit 
Celsus,  monet  etiam  duo  circumplicanda  et  ar- 
teriam  venamve  ictam  sanguinemque  profun- 
dentem  intercidendam  ut  intra  se  coeant.  Sed 
vis  remedii  omnino  eum  latuit,  ferro  quidem 
candenti  posthabita.  Longo  post  tempore  re- 
medium  aliis  omissum  fuit,  et  etiam  fortasse 
nunc  dierum  incognitum  permanserit,ni  Par^eo 
denuo  in  aperto  prolatum  fuerit,  cui  si  non  in- 
venti,  saltem  reperti  recte  debetur  palma.  In 
aneurismate  unicumligamen  ab  Hunter  adhibi- 
tum  fuit,  sed  ssepe  ob  sanguinis  profusionem 
male  evenit.  Arteriam  tensam,  parte  ligamine 
circumplicato  vicina  viva  cingente  tela  cellulosa 
desectam,  idcircoque  non  solum  ad  agglutina- 

tionem 

tionem  ineptam,  sed  potius  ad  ulcerationem  et 
gangraenam  obnoxiam,  infausto  supradicto  fa- 
vere  perhibetur.  His  probe  perspectis  hac  nos- 
tra  patria  Abernethy,  et  eodem  fere  tempore 
Maunoir  Geneva,  analogia  amputationis  et 
aliis  operationibus  arteriarum  deligandarum  in- 
ducti,  post  quas  raro  accidit  sanguinis  profusio, 
in  aneurismate  duo  adhibuerunt  ligamina,  et  ar- 
teriam  interciderunt,  sic  ut  locus  datus  esset  ex- 
tremis  praecisis  deligatis  intra  se  coeundis,  et  par- 
tes  ligaminibus  vicinae  viventibus  annexae  fo- 
rent.  Haec  methodus  pene  omnibus  subinde 
usurpata  est,  ni  quibusdam  aliis  rationibus  non 
permissum  fuerit.  Annos  ad  intra  paucos  plu- 
rimi  chirurgi  latis,  planis,  et  magnis  ligamini- 
bus  usi  sunt,  linteo  sericove  textis,  prae  timorem 
arteriam  secandi.  Jam  olim  indicaverit  Des- 
sault,  ligaminibus  semper  sectam  internam  et 
mediam  arteriarum  tunicam  ;  et  recentiore  me- 
moria  Doctores  Joannes  Thomson  et  Jones, 
ita  se  res  habere  non  solum  arguerunt,  sed  et 
etiam  internae  mediaeque  tunicae  sectionem  ad 
arteriam  rite  agglutinandam  et  claudendam 
prodesse.    Quibus  quam  plurimi  nunc  assenti- 

entes 

entes  chirurgi  omissis  pristinis  supradictis  liga- 
minibus,  parva,  rotunda,  et  serico  texta  adhibent, 
quibus  autumatum  est  sectionem  arteriae  tuni- 
carum  minima  fieri  laesione,  quam  simillimam 
vulneri  sincero  scalpello  acuto,  et  idcirco  viribus 
medicatricibus  accommodatiorem.    Cum  e  con- 
tra  aeque  patet  sectionem  latis  planis  ligamini- 
bus  efFectam,  multa  laesione  et  contusione  con- 
nexam,  adinstar  vulneris  contusi  et  haud  om- 
nino  pronam  ad  agglutinationem.    Scarpa  (mi- 
rabile  dictu  mihi  videtur)  alioquin  de  causa  et 
natura  aneurismatis  praesciens  deligandae  arte- 
riae  methodo  aliis  cedit,  et  tempore  quo  librum 
edidit  adhuc  arteriae  tunicarum  sectionem  prae- 
timens,  multa  operosa,  inutilia,  et  etiam  noxia 
de  ligaminum  constructione  et  administratione 
monuit.    Veri  appetens  haec  tanto  de  viro  per- 
stringere  ausus  sum,  absit  invidia  verbo ;  etnunc 
ad  rem  redeo.    Perstat  aegro  discrimen  quam- 
diu  circa  arteriam  manent  ligamina,  partim  ob 
vulneri  agglutinando  iis  objectum  impedimen- 
tum,  partim  ob  animum  chirurgi  suspensum,  ne 
dum  perstent  vulnus  non  agglutinatum  tenen- 
tia,  arteriam  ad  phlogosin,  ulcerationem,  et  gan- 

graenam 

graenam  opportunam  reddentia  adsanguinis  pro- 
fusionem  ducant.    Ab  hoc  eripiendum  a?grum 
periculo  Gulielmo  Lawrence  propositum  est, 
ligamina  parva  texta  e  filo  serico,  Anglice  vo- 
cato  Dentis?  silk,  adhibere,  extrema  nodo  tenus 
praecidere,  eorumque  postea  omni  cura  omissa 
vulnus  nihil  interposito  agglutinare :  quibusdam 
in  exemplis  ligamina  hoc  modo  post  amputatio- 
nem  aliasque  operationes  chirurgicas  arteriis 
circumplicata  quavis  vi  interna  disparuerunt,  et 
quomodo  non  clare  patuit :  res  fausti  est  ominis, 
et  me  judice  digna  omni  experientia,  sed  interea 
saltem  aneurismate  non  satis  perspecta,  ut  ad 
usum  adhibendum  monere  audeam.  Astley 
Cooper  eodem  ductus  consilio  proposuit  liga- 
mina,  ab  Anglice  dicta  Cat-gut  conficta,  in  aqua 
calida  mollita,  autumans  minus  imprimis  fore 
lacessentia  et  postea  magis  sub  viribus  viventi- 
bus.    Uno  tantum  exemplo  adhuc  usus  est,  vi- 
delicet,  pro  aneurismate  poplitaeo  in  sene  miro 
exitu  felice  *.    Eadem  ob  discrimina  et  parvo- 

rum 

rum  rotundorum  ligaminum  adhibendorum  ra- 
tionibus  supra  redditis  omnino  non  assentiens 
eximius  chirurgus  Crampton,  conatus  duobus 
tribusve  exemplis  aneurismatum  poplitis,  liga- 
minibus  omissis  arteriam  claudere  adhibendo 
paucis  horis  instrumento  Gallice  vocato  Presse 
Arthre  ;  sed,  ut  mihi  videtur,  ligaminibus  rite 
adhibitis  posthabendum  est.  Mos  est  alterum 
ligaminis  extremum  nodo  tenus  praecidere,  ut 
alterum  solum  e  vulnere  dependeat,  et  idcirco, 
ut  dicitur,  minus  agglutinationem  impediat;  sed 
non  magni  refert,  nam  patet  pro  ligaminis  de- 
cessu  opus  erit  sinu  nodi  magnitudine  jequante, 
et  porro  cognovi  ligaminis  decessum  impeditum 
ob  sinum  non  satis  amplum  et  nodum  bullis  car- 
nosis  implicatum.  Ligamina  fere  decidunt,  in- 
tra  decimum  et  decimum  octavum  diem,  et  aliis 
bene  se  habentibus,  aeger  exinde  e  periculo  eva- 
sisse  censendus  est ;  sed  non  semper,  nam  aliter 
novi. 

Distributioni  tripartitae  serviens,  nunc  pauca 
de  operationis  sequelis  cum  secundis  tum  adver- 
sis  edisseram.  Operatio  probe  adhibita  hoc  ple- 

rumque 

rumque  modo  vento  secundo  cursum  tenet ;  sta- 
tim  pulsare  desinit  aneurisma,  membrum  fri- 
gescit,  movendi  facultate  caret,  perstante  ple- 
rumque  sensu  ;  paucas  intra  horas  recalescit,  et 
non  raro  supra  gradum  solitum :  intra  decimum 
et  decimum  octavum  diem  decidunt  ligamina, 
sensim  conglutinatur  vulnus,  paulatim  evanescit 
aneurisma,  integrum  muneribusque  solitis  par 
evadit  membmm.    Huic  felici  eventui  plurimis 
persuasum  est,  donec  nuper,  omnino  necesse  esse 
arteriam  clausam  reddere  a  loco  quo  circumpli- 
cata  ligamina  usque  ad  infra  aneurisma ;  sed 
multis  nunc  exemplis  non  ita  se  habere  patuit : 
horum  tria  mihi  contigit  videre,  ex  quibus  duo, 
longo  tempore  post  perfecte  revaluerant,  ego- 
metipse  dissecando  perscrutatus  sum,  et  arte- 
riam   solum   clausam    inveni  a  loco  ligami- 
nis  inferioris,  ad  proximum  enascentem  ra- 
musculum  parte  superiore  ;  et  eodem  modo  cis 
ultraque  aneurisma  parte  inferiore;  inter  autem 
ramusculos  enascentes  proximos  ligamini  infe- 
riori  et  aneurismati  sanguini  perviam :  in  ter- 
tio  exemplo,  quod  multum  antea  videram,  mem- 
brum  ob  sphacelum  amputare  necesse  fuit,  et 

arteriam  poplitceam  deligandam  sanguinis  ex  ea 
profusio  postulavit. 

Sanguis  membrum  postea  nutriens  fluit  per 
ramusculos  anastomoticos  universos  nonnihil  di- 
latatos,  nunquam  per  unicum  vicem  pristina? 
magnse  arteriae  supplentem.  Hocque  non  sine 
veri  quadam  specie,  secundum  Astley  Cooper, 
abhorret  a  sententia  de  arteriarum  singulari 
distributione  in  Lemoris  tardigradi  membris,  ab 
Antonio  Carlisle,  Prof.  Acad.  Reg.  prolata. 

Male  evenit  diversis  modis,  raro  et  perquam 
raro  ob  sphacelum  via  sanguini  nutrienti  imper- 
via,  cujus  unicum  novi  exemplum  in  aneuris- 
mate  poplitaeo  jam  antea  aliam  ob  causam  per- 
stricto :  huic  occurrendum  dum  frigeat  mem- 
brum  lana  ovina  involvere  non  ineptum  erit,  sic 
calore  ad  vitam  fovendam  necessario  retento, 
sed  ne  oblitum  sit  ut  brevi  tempore  supra  mo- 
dum  recalescet  membrum  et  tunc  calore  disper- 
gendo  opus  sit  ne  ad  phlogosin  opportunum  red- 
dat.  Quovis  die  ante  vel  sub  tempus  in  quo  de- 
cidant  ligamina  aliquando  obvenit  sanguinis  pro- 
fusio,  vel  ob  arteriam  non  probe  clausam  et  ag- 
glutinatam,  et  idcirco  decidente  ligamine,  san- 

d  guinis 

guinis  impulsu  reseratam,  vel  ob  arteriam  ex- 
ulceratam,  vel  gangraena  infectam  :  omnia  mali 
ominis  et  plerumque  rem  in  malam  partem  abi- 
turam  praedicentia.  Inter  alias  post  vulnera 
sanguinis  profusiones  aliam  commonefacit  illus- 
trissimus  Professor  Chirurgiee  Militaris,  Dr  J. 
Thomson,  intra  vicesimum  et  tricesimum  quin- 
tum  diem  nulla  magna,  revera  nulla  cognita  ar- 
teria  profusam,  diathese  phlogistica  laboranti- 
bus  accidentem  et  praesertim  diasta  lautiore  fru- 
entibus,  iis  sanguinis  profusionibus  sine  vi  ex- 
terna  membranis  mucosis  provenientibus  quam 
simillimam  *.  Semel  iterumque  mihi  contigit, 
et  videre  et  audire  aneurismatum  exempla  ob 
similem  rationem  in  malam  abeuntium  partem, 
quorum  alterum  prae  aliis  ad  rem  ita  pertinuit, 
ut  sit  mihi  fas  pauca  de  eo  accepta  loqui.  Aneu- 
rismatis  poplitasi  fuit  exemplum  operatione  Hun- 
teriana  quam  probissime  tractatum  ab  amico 
Ro.  Headington,  anno  exeunte  1800 ;  ad 
diem  sextam  vel  septimam  omnia  bene  succes- 

serant, 

serant,  eo  autem  die  supervenit  epistaxis,  adhi- 
bita  vencesectio  et  diseta  parcior,  (ulcere  nullo 
modo  male  affecto),  non  obstiterunt  quin  pau- 
cis  post  diebus  sanguis  ab  arteria  eruperit  et 
subinde  repetita  sanguinis  profusione  confectus 
fuerit  Eeger.  Omnibus  hujuscemodi  exemplis 
quas  vidi,  sanguinis  profusio  antequam  decide- 
rint  ligamina  supervenit,  ulcus  pure  laudabili, 
et  bullis  sanis  carnosis  obductum,  et  pene  nihil 
patuit  talem  rei  exitum  praemonens.  Similiter 
exiit  membri  amputatio  ob  aneurisma  poplitae- 
um  judicatum  nimis  provectum  ad  operationem 
solitam  admittendam.  Quo  pendeat  non  mihi 
omnino  liquet,  vel  ab  arteria  morbo  afflicta  adeo- 
que  viribus  medicatricibus  non  opportuna,  vel 
ab  aegri  diathese  peculiari,  vel  hisce  duobus  con- 
junctis,  non  in  aperto  est.  Sed  denique  haec  om- 
nia  ad  infelicem  ducentia  exitum  sic  raro  super- 
veniunt,  et  ne  superveniant,  nunc  sic  optimis  con- 
siliis  occursum  est,  ut  vix  nemo  non  assentiet 
mihi  affirmanti  aneurisma  externum  e  morbis 
lethiferis  chirurgia  hodierna  ereptum. 

Omnia  quae  disserui  ad  omne  spectant  aneu- 
risma  externum,et  ni  res  quaedam  singularis  ob- 

stiterit 

stiterit  in  singulis  exequenda  erunt :  opus  au- 
tem  exactum  censendum  non  mihi  fas  est,  nisi 
pauca  de  singulis  aneurismatibus  externis  super- 
dixerim. 

Aneurisma  poplittEiim. — Vix  ullum  ssepius  in 
conspectum  venit  quam  aneurisma  poplitaeum. 
In  hoc  nil  obstat  quin  omnia  quae  monui  exqui- 
9ite  administrentur ;  in  hoc  igitur  praecipue  per- 
spectum  fuit  quid  singula  profecerint  .  Arteria 
femoralis  superficialis  in  hoc  duobus  locis  deligan- 
da  et  intercidenda  antequam  sub  musculum  sarto- 
rium  cursum  tenuerit,  cura  habita  ne  una  deligati 
nervus  saphaenus,  nervus  cutaneus  internus,  qui  a 
lateribus,  aut  vena  comes  quae  altius  connexi 
sunt.  Hunter  et  Abernethy  venam  una  cum 
arteria  deligaverunt,  et,  ut  mihi  inexpectatum 
foret,  nihil  inauspicato  proveniente,  sed  nemo 
his  fretus  simile  audeat.  Vena  saphaena  ne  in- 
cisa  in  quibusdam  timorem  dedit,  sed  facilis  visu, 
facilis  vitatu  erit.  Vulneris  oras  semotas  tenere 
Dr  A.  C.  Hutchinson  instrumentum  speculo 
oculi  Pellieriano  simile  commodum  fore  dixit, 
sed  mihi  parum  utile  videtur. 

Aneurisma  femorale  et  inguinale. — In  aneu- 
rismate  femorali  arteria  inguinalis,  in  inguinali 
arteria  iliaca  externa  deliganda :  utroque  vena 
ab  interno  sita  est  latere,  nervus  cruralis  anterior 
pone  latus  externum  cursum  tenet,  sed  vagina 
crurali  et  fascia  iliaca  sejunctus  operationem  ni- 
hil  impedit.  His  singulis  nos  penes  non  est  nisi 
arteriam  unico  deligandi  ligamine,  et  saepe  non 
satis  a  morbo  distante  quin  aliquando,  ut  Aber- 
nethy  primo  occurrit  exemplo,  is  sequelis  im- 
plicatus  fuerit.  Abernethy,  Freer,  Tomlin- 
son,  his  aneurismatibus  operationem  in  usum 
produxerunt.  Amicus  Headinton,  anno  1816, 
aneurismati  inguinali  adhibuit  operationem,  et 
prorsus  feliciter  longo  post  ligamina  deciderant 
quum  nullam  oVcausam  evidentem,  vulnere  bene 
se  habente,  et  aneurismate  recedente,  prorupit 
sanguinis  profluvium,  iterum  identidemque  in- 
tra  paucos  dies  repetitum,  et  tandem  ad  mortem 
ducens,  afflicto  nullum  remedium  administrari 
permittente,  et  ejus  post  obitum  propinquis 
(Judaei  erant)  sectioni  anatomicae  aeque  strenue 
pernegantibus. 

Aneurisma  gluteale.. — Joannes  Bell  in  aneu- 
rismate  gluteali  traumatico,  multis  jam  annis 
praeteritis,  operationis  cruentae  et  truculentae  ope 
arteriam  gluteam  deligavit,  et  ultimo  aegrum  e 
morbo  eripuit.  Huic  quoque  aneurismati  pri- 
mus  adhibuit  operationem  Hunterianam  Gu- 
lielmus  Stevens,  A.  D.  1812,  arteria  iliaca  in- 
terna  incisa  et  deligata  ;  aegra  fuit  mulier  Afra, 
insula  Americana  dicta  Sanctae  Crucis  vitam 
trahens  *.  Mira  confitenda  est  solertia,  mira 
vix  non  projecta  audacia  operationis ;  an  vero  in 
usum  ventura  sit  incertus  haereo. 

Aneurisma  carotideum. — Chirurgiae  hodiernae 
imperium  vix  nullo  magis  prolatum  fuit  quam 
Astley  Cooper,  cui  inter  alia  multa  debet 
operationem  Hunterianam  in  aneurismate  caro- 
tideo.  Exemplum  primum  cui  adhibitum  male 
evenit,  ob  sequelas  jam  antea  dictas  nimia  pro- 
crastinatione  proventas,  sed  aliis  jam  nunc  mul- 
tis  exemplis  a  Cooper,  Travers,  aliisque  adhi- 
bita  fuit,  cum  eventu  non  minus  felice.quam  in 

quovis  alio  aneurismate.  Hoc  in  aneurismate 
arteria  carotis  communis  parte  cervicis  inferiore 
incidenda,  duobus  si  res  patitur  ligaminibus  de- 
liganda  et  intercidenda,  cura  ad  venam  jugu- 
larem  internam,  nervum  parem  vagum  ab  ex- 
terno,  nervum  recurrentem  ab  intemo  ejus  la- 
tere  habita. 

Idem  Astley  Cooper  supradictus,  et  de  quo 
vere  dici  potest,  "  Nil  actum  reputat,  dum  quid 
supersit  agendum,"  fretus  duobus  exemplis  aor- 
tae  juxta  arcum  impeditae,  sanguinis  circuitu 
nihilominus  per  alias  continuato  vias,  et  etiam 
periculis|propriis  canibus  institutis,  ligamine  cir- 
cumplicavit  aortam  abdominalem  pro  aneuris- 
mate  iliacae  externae,  homine  annos  triginta  oc- 
to  nato.  Talis  fuit  proventus  ut  ne  citius  ad 
operationem  confugisse  solum  pcenitendum  vi- 
deretur  ;  nam  morbus  nimis  provectus,  et  idcirco 
sanguinem  nutrientem  membri  ejusdem  lateris 
praepediens,  mortis  causa  fuit  proxima  ;  sed  pro 
casu  aliisque  quam  plurimis  omni  dignis  cogni- 
tione  remitto,  ad  tractatum  ipsius  Cooper,  in 
opere  dicto  "  Surgical  Essays  by  A.  Cooper, 
&c.  part  i." 

Aneurisma  axillare. — Inter  omnia  cui  adhi- 
bita  fuit  operatio,  praeter  gluteale,  difficillime 
executa  est  in  aneurismate  axillari :  arteria  axil- 
laris  vix  egressa  a  musculis  scalenis  infra  clavi- 
culam  cursum  tenens,  eoque  osse  impediente 
ne  facile  detegamus,  et  vena  et  nervis  multis 
proxime  connexa  incidenda  et  unico  ligamine 
deliganda.  His  autem  impedientibus  non  ar- 
centibus,  in  hoc  felice  quoque  cum  exitu  ad 
operationem  se  contulerunt  Keate,  Ramsden, 
et  alii. 

Aneurisma  humerale. — Unicum  cognovi  ex- 
emplum  aneurismatis  humeralis,  in  ancone  siti  j 
operatione  Hunteriana  ad  felicem  ducti  exitum, 
arteria  humerali  brachio  medio  incisa  solitoque 
modo  deligata ;  nonnulli  autem  pro  incerto  ha- 
buerunt  ne  potius  in  hoc  ad  operationem  vete- 
rem  confugiendum,  prae  metu  aneurismatis  pro- 
gredientis,  ramis  anastomoticis  satis  magnis  san- 
guinem  ei  inducere,  impetuque  sufficiente  ne  ar- 
teria  clausa  fuerit.  Hoc  aneurisma  si  traumati- 
cum  quod  olim  percreberrime  et  nunc  etiam 
identidem  contingit,  et  omnia  alia  aneurismata 

externa,  e,  g.  radiale,  ulnare,  tibiale  anticum, 
tibiale  posticum,  et  similia,  omnibus  conventum 
est,  et  exemplis  non  raris  perspectum  fuit,  ab 
operatione  yetere  occurrenda  sunt.  Hisce  nam 
omnibus  operatio  Hunteriana  saepe  impar,  sem- 
per  incerta  ad  optatam  attingere  metam.  Ope- 
ratio  vetus  absolvitur  tumore  incidendo,  cruore 
emovendo,  et  arteria  super  infraque  saccum  de- 
liganda.  Hsec  operatio  JEtio  inventori  tribui- 
tur ;  et  quod  sane  singulare,  idem  dicitur  prae- 
monuisse  Hunterianam,  non  medendi  quidem 
causa,  sed  ut  propriam  solum  curationem  et  jam 
obsoletam,  ad  feliciorem  eventum  deduceret. 

Sed  opus  exigo  superdicens,  quid  non  potuit 
chirurgia  hodierna  consilio  ducta  probo,  arte 
freta  anatomica  \  nec  sine  timore,  ne  dum  brevis 
esse  laboraverim,  obscurus  factus  fuerim. 

